Skolas absolventu vecāku sapulce
2024-04-25 08:00 - 17:00 UTC

Mācību gada noslēgums, LIECĪBU IZDOŠANA
2024-05-28 17:00 - 19:00

Mājas kafejnīcu dienas
2024-08-03 15:00 - 19:00
Ar lielu prieku aicinām jūs pievienoties mums jau otro gadu pēc kārtas uz mūsu mājas kafejnīcu “PICIKATO KRĀSAS”, kas notiks Priekules Mūzikas un mākslas skolā. 🎉🏡
📅 Kafejnīcas darba laiks: 3. augustā no plkst. 15:00 līdz 19:00.
Apmeklētājiem vēlams rezervēt galdiņus, lai nodrošinātu sev ērtu vietu.
Mūsu piedāvājumā ir dažādi gardi ēdieni, kurus var baudīt, klausoties dzīvo mūziku, kas radīs patīkamu un relaksējošu atmosfēru. 🎵🎻
Īpaši esam padomājuši par bērniem. Viņiem būs iespēja nobaudīt ēdienu, gardos saldējuma kokteiļus un piedalīties dažādās aktivitātēs, gan mākslinieciskās, gan atraktīvās, kas nodrošinās prieku un jautrību visiem apmeklētājiem. 🤹‍♂️🎨
🍴 Ēdienkarte:

Gamma visās varavīksnes krāsās – dārzeņi un augļi uz kociņa
Zemnieku polka – kartupeļu pankūkas ar bekonu
Rondo – lavaša rullīši
Paganini capriccio – tiramisu
Lai laime nepāriet – laima krēms
BaMu vai MeMu – saldējuma kokteilis ar banāniem vai mellenēm
Kafija

🌟 Īpašais piedāvājums:

Noķeriet Priekules pilsētas šarmu, baudot koncertu brīvā dabā
Bērniem dažādas aktivitātes
Sejas apgleznošana – 2€
Tetovējumi – 0,50€

📌 Norēķini tikai skaidrā naudā.
📞 Kontakti +371 22008528
Adrese: Skolas iela 12, Priekule
Nenokavējiet iespēju piedzīvot šarmantu dienu kopā ar draugiem un ģimeni. 🤗❤️

Jauno audzēkņu papilduzņemšana
2024-08-27 17:00 - 19:00, 2024-08-28 17:00 - 19:00
Topošie mūziķi un mākslinieki vēl var paspēt pievienoties Priekules Mūzikas un mākslas skolas radošajam kolektīvam un jau septembrī sākt apgūt izvēlēto programmu! PAPILDUZŅEMŠANA notiks 27. un 28. augustā no plkst. 17.00 līdz 19.00.

Piedāvājam dažādas mācību programmas:
bērniem no 5 gadu vecuma – Mūzikas un mākslas studija
bērniem no 7, 8 gadu vecuma – Vizuāli plastiskā māksla, vijole, klavieres, ģitāra, flauta, saksofons, klarnete, oboja, akordeons, dziedāšana.

Nāc un pievienojies mūsu pulkam! Plašāka informācija pa tālr. nr. 22008528.

ZAĻĀ PRAKSE mākslas audzēkņiem
2024-08-29 15:00 - 17:00
Tiekamies pie Priekules vidusskolas, bijušās Priekules muižas pils, kur norisināsies Vizuāli plastiskās mākslas audzēkņu obligātais priekšmets – Zaļā prakse.
Zaļā prakse ir obligāta visiem Vizuāli plastiskās mākslas audzēkņiem no 3. līdz 7. klasei.

VPM konkurss "Priekules Ikars"
2024-09-01 - 2024-10-10

Sākam jauno mācību gadu
2024-09-03 16:00 - 17:30
Aicinām visus mūsu audzēkņus, vecākus un draugus 3. septembrī plkst. 16.00 pie skolas (Skolas iela 12, Priekule), lai kopā atklātu jauno mācību gadu!
Sveiksim mūsu jaunos skolas audzēkņus un topošos absolventus kā arī visus audzēkņus jaunajā mācību gadā.
Būsim kopā, lai uzsāktu jaunu radošu ceļojumu mūzikas un mākslas pasaulē!
Mūzikas un mākslas studijas audzēkņiem mācību gadu uzsāksim septembra otrajā nedēļā. Informācija sekos.

Apgleznošanas akcija "NĀC PIEDALIES!"
2024-09-05 16:00 - 18:00
Aicinām piedalīties apgleznošanas akcijā, kas norisināsies 5. septembrī no plkst. 16.00 līdz 18.00 pie Priekules Mūzikas un mākslas skolas. Uzsākot jauno mācību gadu, padarīsim skolas apkārtni vēl košāku un dzīvespriecīgāku!
Akcijā aicināts piedalīties ikviens interesents, kurš vēlas radīt ko skaistu un krāsainu darbojoties radošā atmosfērā. Pasākuma laikā būs arī iespēja iepazīties ar skolotājiem un iestāties skolā, kur var apgūt gan mākslinieciskos izteiksmes pamatus, gan mācīties spēlēt kādu no instrumentiem.
NĀC PIEDALIES un kopā padarīsim skolas apkārtni krāsaināku!

Drošības stunda
2024-09-12 16:00 - 16:40
Skolas zālē (2. stāvā)

Koncerts “Stīgu kvartets cauri gadsimtiem”
2024-10-08 18:00
Atzīmējot Starptautisko Mūzikas dienu, Priekules Mūzikas un mākslas skola aicina visus uz koncertu “Stīgu kvartets cauri gadsimtiem”, kas notiks 8. oktobrī plkst. 18.00 skolas telpās. Šajā koncertā uzstāsies Liepājas simfoniskā orķestra jaunie un aizrautīgie mūziķi – stīgu kvartets Berči, kas nosaukts slavenā arhitekta Maksa Paula Berči vārdā. Kā zināms, arī Priekules pils muižu projektējis tieši šis izcilais arhitekts.
Kvartetā apvienojušies vijolnieki Gunārs Mūrnieks un Diāna Reimane, altiste Elīna Čipāne un čellists Klāvs Jankevics.
Koncertā apmeklētāji varēs izbaudīt muzikālu ceļojumu cauri dažādiem laikmetiem, kurā stīgu instrumentu harmonijas atklās klasiskās mūzikas burvību un tās mūžīgo aktualitāti. Nepalaidiet garām šo iespēju svinēt mūziku kopā ar izciliem mūziķiem un baudīt neaizmirstamu vakaru!

Vecāku sapulce
2024-10-29 18:00 - 20:00
Aicinām uz skolas vecāku sapulci, kas notiks 29. oktobrī plkst. 18.00.
Sapulces laikā pārrunāsim sekojošus jautājumus:

Jaunais izglītības standarts mākslu jomā;
Izmaiņas vērtēšanas kārtībā;
Pasākumu aktualitātes;
Tikšanās ar skolotājiem

Gaidīsim ciemos un esam atvērti Jūsu jautājumiem un ierosinājumiem!

VPM konkursa "Priekules Ikars" apbalvošana
2024-10-31 17:00 - 19:00

Valsts svētku koncerts
2024-11-14 18:00 - 19:00

Koncerts "ZIEMASSVĒTKU ROZE"
2024-12-13 15:00 - 16:00
13. decembrī plkst. 15.00, Priekules ev. lut. baznīcā.
Ziemassvētku laiks ir brīnumu un siltuma pilns, tāpēc aicinām jūs kopā to piedzīvot sirsnīgā koncertā “Ziemassvētku roze”. Šajā koncertā jūs priecēs bērni, jaunieši, skolotāji un absolventi no Priekules Mūzikas un mākslas skolas, Priekules vidusskolas, Krotes pamatskolas, Grobiņas Mūzikas un mākslas skolas un Liepājas POP/ROK skolas.
Koncertā izskanēs gan Ziemassvētku klasiskās melodijas, gan mūsdienu skaņdarbi, kas piepildīs sirdis ar prieku, mieru un svētku sajūtu. Uzrunu teiks mācītājs Kārlis Puķītis, daloties iedvesmojošās pārdomās par Ziemassvētku patieso nozīmi.
Aicinām ikvienu ļauties svētku noskaņai un kopā piedzīvot šo īpašo mirkli, kas piepildīs sirdis ar gaišumu, cerību un Ziemassvētku brīnuma sajūtu.

Ziemassvētki skolā
2024-12-17 17:00 - 19:00
Šī gada 17. decembrī mūsu skolā viesosies pats Grinčs, lai radītu īstu svētku noskaņu un iepriecinātu gan lielus, gan mazus ar savām negantajām spēlēm un trikiem! Pasākums sāksies plkst. 17.00 ar Ziemassvētku tirdziņu, kur bērni piedāvās pašu gatavotus našķus, skaistus rotājumus un citas īpašas lietas. Pasākuma laikā ieradīsies ciemos pats Grinčs ar savām nejaucībām un liks visiem izkustēties, smieties no sirds, radot neaizmirstamu svētku noskaņu.
Aicinām ģimenes un draugus pievienoties šim īpašajam notikumam, lai kopā baudītu svētku sajūtu, atbalstītu bērnu radošās idejas un piedzīvotu īstu Ziemassvētku burvību. Gaidīsim jūs! 🎄💫

Koncerts Gramzdas baznīcā "Zvaigznes mirdz"
2025-01-04 15:00 - 16:00

Izstāde "Priekules stāsts krāsās un skaņās"
2025-02-22 - 2025-03-31
Aicinām apmeklēt izstādi “Priekules stāsts krāsās un skaņās”!
No 22. februāra līdz 31. martam 2025. gadam Priekules Kultūras namā būs apskatāma Priekules Mūzikas un mākslas skolas izstāde, kas veltīta Priekules pilsētas 97. dzimšanas dienai.
Izstādes darbos skolas audzēkņi un pedagogi iemūžinājuši Priekules unikālo krāsu un skaņu bagātību, radot mākslas darbus, kas izstaro pilsētas īpašo garu un dvēseli.
🌟🎨 Tiekamies Priekules Kultūras namā! 🎨🌟

Koncerts un izstāde "Priekules stāsts krāsās un skaņās"
2025-02-22 16:00 - 18:00
Aicinām uz krāsainu un skaņu pilnu notikumu Priekulē!
22. februārī plkst. 16.00 Priekules Kultūras namā Priekules Mūzikas un mākslas skola aicina jūs uz koncertu un izstādi “Priekules stāsts krāsās un skaņās”, kas veltīta mūsu pilsētas 97. dzimšanas dienai!
Šajā īpašajā pasākumā skolas audzēkņi un pedagogi ar mūziku, dziesmām un mākslas darbiem godinās mūsu pilsētu, izceļot Priekules unikālo krāsu un skaņu bagātību. Tā būs sirsnīga dāvana visiem pilsētas iedzīvotājiem un viesiem – iespēja no jauna ieraudzīt un izjust Priekuli tās spilgtākajās noskaņās.
Izstāde būs apskatāma līdz 2025. gada 31. martam, tāpēc noteikti atrodiet laiku ienākt un ļauties mākslas burvībai arī pēc koncerta!
Pasākums ir domāts ikvienam – nāc kopā ar ģimeni, draugiem un kaimiņiem! Ieeja ir bez maksas, tāpēc atliek tikai ierasties un izbaudīt prieka un svētku pilno atmosfēru.
Lai dzīvo Priekule – krāšņa, skanīga un iedvesmojoša! 🌟🎨🎶
Tiekamies 22. februārī!

Latvijas un Lietuvas mūzikas skolu apvienotā orķestra koncerts Saldū
2025-03-15 17:00 - 18:30
15. martā plkst. 17.00 Saldus Mūzikas un mākslas skolā notiks Latvijas un Lietuvas mūzikas skolu apvienotā orķestra koncerts.
Ieeja koncertā ir bez maksas, tāpēc ikviens ir laipni aicināts baudīt jauniešu talantu un mūzikas burvību.
Nāciet un izbaudiet orķestra sniegumu klātienē!

AICINĀM UZ VECĀKU DIENĀM UN SAPULCĒM
2025-03-18 16:00 - 19:00, 2025-03-20 16:00 - 19:00, 2025-03-27 18:00 - 19:00
Aicinām apmeklēt Vecāku dienas, kas notiks 18. un 20. martā un ir paredzētas mākslas programmas audzēkņu vecākiem. Šajās dienās būs iespēja apmeklēt skolu, vērot nodarbības, tikties ar skolotājiem un pārrunāt ar skolotājiem visus interesējošos jautājumus par mācību procesu un jūsu bērna izaugsmi.
Papildus aicinām apmeklēt vecāku sapulces un mācību koncertus, kur audzēkņi demonstrēs savas prasmes un progresu:

18. marts, plkst. 18.00 – Kora klases un skolas kora audzēkņu mācību koncerts, vecāku sapulce.
20. marts, plkst. 18.00 – Pūšamo un sitamo instrumentu spēles audzēkņu mācību koncerts, vecāku sapulce.
27. marts, plkst. 18.00 – Stīgu instrumentu un klavierspēles audzēkņu mācību koncerts, vecāku sapulce.

Vecāku iesaiste un atbalsts ir ļoti svarīgs bērnu izglītībā un motivācijā. Gaidīsim skolā!

LMMDV audzēkņu koncerts Priekulē
2025-04-24 17:00 - 19:00
Aicinām uz LMMDV pūšamo instrumentu spēles nodaļas audzēkņu koncertu Priekulē
Priekules Mūzikas un mākslas skola ar prieku ielūdz uz Liepājas Mūzikas, mākslas un dizaina vidusskolas pūšamo instrumentu spēles nodaļas audzēkņu koncertu, kas notiks 2025. gada 24. aprīlī plkst. 17.00 mūsu skolas telpās – Skolas ielā 12, Priekulē.
Koncertā būs iespēja dzirdēt audzēkņu skolas noslēguma programmas, kas sniedz ieskatu viņu profesionālajā izaugsmē un radošajā darbā.
Programmā piedalās:

Linda Grīsle (klarnete)
Ance Edelmane (flauta)
Klarnešu kvartets: Linda Grīsle, Rolands Mežals, Otto Grullis, Uldis Locenieks
Pie klavierēm – koncertmeistare Sana Villeruša

Aicinām ikvienu interesentu uz muzikāli daudzveidīgu un sirsnīgu vakaru, kurā būs iespēja novērtēt jauno mūziķu prasmes un ieguldīto darbu.
Ieeja – bez maksas.Laipni gaidīti!

IZLAIDUMS
2025-05-17 14:00 - 16:00

Muzicējam kopā ar draugiem
2025-05-27 17:00 - 18:30

ATVĒRTO DURVJU DIENA
2025-06-03 17:00 - 19:00
Priekules Mūzikas un mākslas skola aicina bērnus un vecākus uz Atvērto durvju dienu, kas notiks 3. jūnijā plkst. 17.00.
Šī būs izcila iespēja iepazīt skolu, tās radošo gaisotni un mācību piedāvājumu! Pasākuma laikā varēs:

Vērot Mūzikas un mākslas studijas audzēkņu priekšnesumus, kas atspoguļos bērnu apgūtās prasmes;
Sastapt skolotājus un uzdot sev interesējošos jautājumus;
Iegūt informāciju par uzņemšanas kārtību;
Pieteikties mācībām!

Mūsu piedāvājums bērniem:
Mūzikas un mākslas studija – no 5–6 gadu vecumaMūzikas programmas – no 7 gadu vecuma:

Klavierspēle;
Vijoles spēle;
Ģitāras spēle;
Sitaminstrumentu spēle;
Pūšaminstrumentu spēle: flauta, klarnete, saksofons, oboja;
Kora klase.

Vizuāli plastiskās mākslas programma – no 7 gadu vecuma:

Rokdarbi un aušana;
Ādas apstrāde;
Keramika;
Kokapstrāde;
Mediju māksla.

Praktiska informācija:
Norises vieta: Priekules Mūzikas un mākslas skola.Datums un laiks: 3. jūnijs, plkst. 17.00.Lūdzam ņemt līdzi personu apliecinošu dokumentu, ja plānojat pieteikt bērnu mācībām. Plašāka informācija zvanot: 22008528.

Gaidīsim jūs uz radošu, iedvesmojošu un sirsnīgu pēcpusdienu mūsu skolā!

12. vizuāli plastiskās mākslas konkurss PRIEKULES IKARS​
2025-08-01 - 2025-10-21
Priekules Mūzikas un mākslas skola aicina bērnus un jauniešus vecumā no 5 līdz 16 gadiem piedalīties ikgadējā vizuālās mākslas konkursā “Priekules Ikars”, kura iedvesmas avots ir stāsts par drosmīgo Priekules kalēju – sapņotāju un izgudrotāju no 17. gadsimta, kurš uzdrīkstējās pacelties gaisā.
Šī gada konkursa tēma: “Mēs lidosim”

Plašāka informācija šeit

Jauno audzēkņu uzņemšana
2025-08-28 - 2025-09-05
Jauno audzēkņu uzņemšana 2025./2026. mācību gadam:
līdz 5. septembrim
sīkāka informācija pa tālr. 22008528

Skolotāju izstāde
2025-09-01 - 2026-01-12
Priekules Mūzikas un mākslas skolas izstāžu zālē atvērta īpaša izstāde, kurā aplūkojami skolas skolotāju darbi. Tā būs skatāma līdz 2026. gada 31. janvārim.
Izstādē piedalās skolotāji Dace Gailīte, Daiga Tiļļa, Ivonna Rozentāle, Ligita Siliņa, Mārtiņš Cukurs un Zane Eltermane – katrs ar savu rokrakstu, sajūtu un pasaules redzējumu.
Apmeklētāji aicināti iepazīt daudzveidīgo mākslas pasauli – no keramikas, mozaīkas un stikla mākslas līdz grafikai, glezniecībai un fotogrāfijai. Izstāde ir kā krāšņa ainava, kurā satiekas formas, krāsas un noskaņas, radot iedvesmojošu priekšstatu par to, cik daudzveidīgi un talantīgi ir tie, kas ik dienu iedvesmo jaunās mākslinieku paaudzes.
Šī izstāde ir aicinājums – nāciet un ļaujiet sev piedzīvot mākslas prieku Priekulē! Tā ir iespēja ieraudzīt pazīstamos skolotājus citā – radošā – gaismā.
